Auton voi nyt napata käyttöön Helsingissä minuuttihinnalla – OP tuo 150 pikavuokra-autoa liikenteeseen

OP:n Suomeen tuoma DriveNow-autonjakopalvelu on BMW:n ja Sixtin omistama yritys. Auton voi jättää toiminta-alueella mihin tahansa kadunvarteen vähän niin kuin kaupunkipyörän. Vuokraaminen toimii mobiilisovelluksella.

OP-ryhmän Timo Valtonen ja Sonja Heikkilä näyttävät, miten DriveNow-pavelun auto otetaan käyttöön kännykkäsovelluksen avulla. Autot lähtevät varastolta liikenteeseen kahden viikon kuluttua.­

Auton vuokraaminen voi mobiiliaikana toimia melkein yhtä helposti kuin kaupunkipyörä. Kännykän sovelluksesta katsotaan, missä auto on vapaana.

Auton voi varata ja ovet saa auki samalla sovelluksella ja sitten vain ajamaan. Kun on ajanut tarpeeksi, auton voi jättää julkiselle pysäköintipaikalle, kunhan se on palvelun toiminta-alueella.